title: Asosiy tayanch tushunchalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 198
  Hududiy narx – faqat ma’lum hududiy bozorga xos bo’lib, shu hudud doirasidagi
  omillar ta’sirida hosil bo’ladigan narx.
  Milliy bozor narxi – bir mamlakat doirasida amal qiluvchi va ularning
  xususiyatini aks ettiruvchi narx.
  Jahon bozori narxi – muayyan tovarni ishlab chiqarishga sarflangan baynalminal
  xarajatlarni, tovarning jahon standarti talabiga mos kelish darajasini va xalqaro
  bozordagi talab va taklif nisbatini hisobga oladigan narx.
  Ommaviy talab bo’yicha narxning o’zgarishi – taklifga nisbatan xaridorlarning
  ommaviy talabi qanchalik katta bo’lsa, bozor narxi darajasi shunchalik yuqori bo’lishi
  va aksincha, talabning kamayishi bilan bozor narxi pasayib borishi o’rtasidagi
  miqdoriy bog’liqlik.
  Ommaviy taklif bo’yicha narxning o’zgarishi – talabga nisbatan tovarlar taklifi
  qanchalik yuqori bo’lsa, bozor narxi darajasi shunchalik past bo’lishi va aksincha,
  taklif kamayishi bilan narx oshib borishi o’rtasidagi miqdoriy bog’liqlik.